като взе предвид:

* Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
* Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза[[1]](#footnote-2), и по-специално член 18, параграф 3 и член 41 от него,
* общия бюджет на Европейския съюз за 2017 финансова година, приет на 01 декември 2016 г.[[2]](#footnote-3),
* коригиращ бюджет № 1/2017[[3]](#footnote-4), приет на [5] април 2017 г.,

С настоящото Европейската комисия представя на Европейския парламент и на Съвета проект на коригиращ бюджет № 2 към бюджета за 2017 г.

**ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ**

Промените в приходната и разходната част на бюджета по раздели са достъпни в EUR-Lex (<http://eur-lex.europa.eu/budget/www/index-bg.htm>). За информация като бюджетно приложение се прилага версия на английски език на промените в тези части.

ОБЯСНИТЕЛЕН МЕМОРАНДУМ

Настоящият проект на коригиращ бюджет (ПКБ) № 2/2017 има за цел да бъде включен в бюджета за 2017 г. излишъкът в резултат на изпълнението на 2016 бюджетна година. Съгласно предвиденото във Финансовия регламент, приложим за общия бюджет на Съюза[[4]](#footnote-5), по силата на член 18, параграф 3 това е единственият предмет на настоящия ПКБ и той трябва да бъде внесен в срок от 15 дни след внасянето на междинните отчети в края на март 2017 г.

1. Изпълнението на 2016 бюджетна година показва излишък в размер на 6 404 529 791,03 EUR (без вноските от държавите от Европейската асоциация за свободна търговия (ЕАСТ), които са страна по Споразумението за Европейското икономическо пространство (ЕИП)), който следователно се записва като приход в бюджета за 2017 г.

Излишъкът е резултат от сбора на елементите, изброени в таблицата по-долу:

*(в EUR)*

|  |  |  |  |
| --- | --- | --- | --- |
| **2016 г.** | **ЕАСТ—ЕИП** | **Европейски съюз** | **Общо** |
| **Приходи за финансовата година** | **393 490 071,00** | **144 323 275 745,23** | **144 716 765 816,23** |
| **Плащания спрямо бюджетните кредити за текущата година** | **-389 965 609,25** | **-134 790 370 338,67** | **-135 180 335 947,92** |
| **Бюджетни кредити за плащания,** пренесени **за** **година N+1** | **-3 838 251,04** | **-1 651 142 565,23** | **-1 654 980 816,27** |
| **Отмяна на неусвоените бюджетни кредити, пренесени от година N-1** | **351 994,52** | **62 504 192,08** | **62 856 186,60** |
| ***Разлика между целевите приходи, пренесени от година N-1 за година N и от година N за година N+1*** |  | **-1 367 077 753,06** | **-1 367 077 753,06** |
| **Курсови разлики за годината** |  | **-172 659 489,32** | **-172 659 489,32** |
| **Резултат от изпълнението на бюджета за 2016 г.** | **38 205,23** | **6 404 529 791,03** | **6 404 567 996,26** |

1. Включването на излишъка в бюджета ще намали в съответната степен общото финансово участие на държавите членки във финансирането на бюджета за 2017 г. Окончателните вноски на държавите членки ще бъдат повлияни и от актуализираната прогноза за собствените ресурси (традиционни собствени ресурси (ТСР), данък върху добавената стойност (ДДС) и брутен национален доход (БНД)), включително от актуализирания размер на корекцията за Обединеното кралство, който ще стане известен след срещата на Консултативния комитет по собствените ресурси (ККСР) през май 2017 г.
2. Таблицата по-долу представя разбивка на резултата от изпълнението на бюджета за 2016 г. (приходи и разходи, за всички институции):

*(в милиони EUR)*

| **Разбивка на резултата от изпълнението на бюджета за 2016 г.** |
| --- |
| **Междинна сума на резултата по отношение на приходите** | **1 688** |
| **Резултат по отношение на приходите (разлики между събрани приходи и приходи, включени в бюджета), от който:** |  |
| *—* | Дял 1 (собствени ресурси) | -1 511 |
| *—* | Дял 3 (излишъци, салда и корекции) | 8 |
| *—* | Дял 7 (лихви за просрочени плащания и глоби) | 3 052 |
| *—* | Други дялове | 138 |
| **Междинна сума на резултата по отношение на разходите** | **4 889** |
| **Резултат по отношение на разходите, от който:**  |  |
| *—* | Непълно усвояване на бюджетните кредити, разрешени в бюджета за 2016 г.: Комисия |  4 825 |
| *—* | Непълно усвояване на бюджетните кредити, пренесени от 2015 г.: Комисия | 28 |
| *—* | Немобилизирани резерви през 2016 г. | 1 |
| *—* | Непълно усвояване на бюджетните кредити, разрешени в бюджета за 2016 г., и на бюджетните кредити, пренесени от 2015 г.: администрация, функция 5 (другите институции) | 35 |
| **Междинна сума на курсовите разлики** | **-173** |
| **Общ резултат от изпълнението на бюджета за 2016 г.** | **6 405** |

1. ОВ L 298, 26.10.2012 г., стр. 1. [↑](#footnote-ref-2)
2. ОВ L 51, 28.2.2017 г., стр. 1. [↑](#footnote-ref-3)
3. ОВ L XXX, XX.XX.XXX г.. [↑](#footnote-ref-4)
4. ОВ L 298, 26.10.2012 г., стр. 1. [↑](#footnote-ref-5)